text: [{"text_idx": "#000009", "text": "Bible ufundija bika pa mwanda utala bankishi ne muto\u0304telo wa bankambo?\nBene Kidishitu bamwene namani mafetyi a bipwilo?\nI muswelo\u2019ka okokeja kusapwila bakwenu nkulupilo yobe pampikwa kwibasanshija?"}, {"text_idx": "#000010", "text": "Bible ufundija bika pa mwanda utala bankishi ne muto\u0304telo wa bankambo?"}, {"text_idx": "#000011", "text": "Bene Kidishitu bamwene namani mafetyi a bipwilo?"}, {"text_idx": "#000015", "text": "2 Ino yo ngikadilo iifwene na yoya idi\u2019mo bipwilo bya bubela. Bible ufundija amba buto\u0304tyi bwa uno muswelo i bupye sumu ya mfundijo ne bilongwa bya disubi. (2 Kodinda 6:17) O mwanda bikulomba utambe mu \u201cBabiloni Mukatampe,\u201d umbikalo wa ntanda yonso wa bipwilo bya bubela. (Kusokwelwa 18:2, 4) Lelo kodi mutambe\u2019mo? Shi i amo, nankyo tubakufwija\u2019ko. Inoko kisakwa ke enkapo kwisansanya nansha kutaluka mu kipwilo kya bubela kete. Ino ufwaninwe kwiipangula pa kupwa kutamba\u2019mo amba, \u2018Lelo nshele na kantu kampanda ka mu muto\u0304telo wa bubela?\u2019 Imvwana bidi bimfwa bimobimo."}, {"text_idx": "#000017", "text": "3 Bamo bekalanga na bankishi ne byelekejo mu mobo abo mu bula bwa myaka. Le nobe udi nabyo? Shi udi nabyo, ukokeja kulanga amba i kyeni ne i bibi kuto\u0304ta Leza pampikilwa kipungwa kampanda kimweka na meso. Padi usenswe mpata bipungwa bimobimo mu bino. Ino yuka\u2019mba Leza ye ulombola muswelo wafwaninwe kuto\u0304twa, kadi Bible ufundija amba kasakilepo tumuto\u0304te na byelekejo. (Tanga Divilu 20:4, 5; N\u0303imbo 115:4-8; Isaya 42:8; 1 Yoano 5:21) Shi ke pano, ukokeja kulamata ku muto\u0304telo wa bine na konakanya bino bipungwa byodi nabyo bikwatan\u0303ene na muto\u0304telo wa bubela. Na bubine, nobe wibimone mwibimwena Yehova\u2014bu \u201ckyamunyaji.\u201d\u2014Kupituluka 27:15."}, {"text_idx": "#000018", "text": "4. (a) Mwanda waka kuto\u0304ta bankambo i kupanga luvula? (b) Mwanda waka Yehova wa\u0304peleje bene Isalela kwikuja mu miswelo yo-yonso ya majende?"}, {"text_idx": "#000019", "text": "4 Kuto\u0304ta bankambo nako i kutumbe mu bipwilo bivule bya bubela. Kumeso kwa kwifunda bubine bwa mu Bible, bamo badi bakulupile amba bafwe badi\u2019ko mu bi\u0304kalo bya kubulwa kumweka ne amba bakokeja kukwasha nansha kusanshija bo\u0304mi. Padi nobe wa\u0304di mwipa\u0304ne mu kutalaja mishipiditu ya bankambo bobe bafwile. Ino monka mowefundile\u2019kyo mu Shapita wa 6 mu dino dibuku, bafwe ke bo\u0304mipo mu kifuko kampanda, mhm. Nanshi kukimba kwisamba nabo i kupanga luvula. Misapu yonso imweka bu itamba kudi bafwile na bubine itambanga kudi bandemona. O mwanda Yehova wa\u0304peleje bene Isalela kukimba kwisamba na bafu nansha kwikuja mu miswelo yo-yonso ya majende.\u2014Tanga Kupituluka 18:10-12."}, {"text_idx": "#000020", "text": "5. Ukalonga bika shi wa\u0304di uto\u0304ta bankishi nansha bankambo mu kipwilo kyowadi\u2019mo?"}, {"text_idx": "#000021", "text": "5 Shi wadi uto\u0304ta bankishi nansha bankambo mu kipwilo kyowadi\u2019mo, le pano ukalonga namani? Tanga ne kulangulukila pa bisonekwa bya mu Bible bikulombola mumwena Leza bino bintu. Lombela Yehova difuku ne difuku akupe mutyima wa kulamata ku buto\u0304tyi bwa bine kadi mulombe akukwashe ulange mwalangila.\u2014Isaya 55:9."}, {"text_idx": "#000023", "text": "6 Buto\u0304tyi bwa muntu bukokeja kwikala na sumu ya kipwilo kya bubela shi ufeta mafetyi a ntanda asambakene. Tala kimfwa Noele. Noele itelwanga amba i fetyi ya kuvuluka kubutulwa kwa Yesu Kidishitu, ne kubwipi kwa bipwilo byonso bi\u0304tela bu bya bwine Kidishitu bifetanga\u2019yo. Ino, i kutupu bukamoni bulombola amba bana ba bwanga babajinji ba Yesu ba\u0304di basoba ano masobo. Dibuku N\u0303anjilo Ikola ya Bintu bya Mushike (Angele) dinena\u2019mba: \u201cMyaka tutwa tubidi kupwa kwa Yesu kubutulwa, i kutupu wa\u0304di uyukile, kadi i batyetye kete ba\u0304di batele mutyima ku kitatyi kinekine kya kubutulwa kwandi.\u201d"}, {"text_idx": "#000024", "text": "7 Ino nansha shi bana ba bwanga ba\u0304di bayukile difuku dine dya\u0304butwilwe Yesu, keba\u0304dipo bafeta\u2019dyo. Mwanda waka? Mwanda, na munenena dibuku The World Book Encyclopedia, bene Kidishitu babajinji \u201cba\u0304di bamona kusoba masobo a kubutulwa kwa muntu ye-yense bu kisela kya bajentaila.\u201d Masobo a kubutulwa kwa balopwe babidi keba\u0304dipo bato\u0304ta Yehova o-onka kete atelelwe mu Bible. (Ngalwilo 40:20; Mako 6:21) Kadi masobo a kubutulwa a\u0304di asobwa mwanda wa kule\u0304meka bilezaleza bya bajentaila. Kimfwa, mafuku 24 Kweji 5, bene Loma ba\u0304di bafeta kubutulwa kwa leza mukaji Diana. Difuku dilonda\u2019po ba\u0304di basoba masobo a kubutulwa kwa leza wabo dyuba, Apolo. Nanshi masobo a kubutulwa a\u0304di akwatan\u0303ene na bujentaila ke na bwine Kidishitupo."}, {"text_idx": "#000028", "text": "9 Bantu ba\u0304anjile kuvuluka kubutulwa kwa Yesu mu mafuku 25 Kweji 12 papo ke papite tutwa twa myaka tamba Yesu wikala pano pa ntanda. Ino dino ke difukupo dya\u0304butwilwe Yesu, mwanda mobimwekela aye wa\u0304butwilwe mu Kweji 10. * Penepo mwanda waka ba\u0304tongele mafuku 25 Kweji 12? Bamo be\u0304telele mwenda mafuku bu bene Kidishitu \u201cba\u0304sakile difuku di\u0304tane na disobwanga masobo a bujentaila a bene Loma, a kuvuluka \u2018kubutulwa kwa dyuba kedishindwe.\u2019\u201d (The New Encyclop\u00e6dia Britannica) Mu kitatyi kya mashika makomokomo dyuba dya\u0304di dimweka bu dizoze mpata, o mwanda bajentaila ba\u0304di balonga bisela bya kwita ino nsulo ya kyanga ne mwinya ijoke mu n\u0303endo milampe yoyendele. Mafuku 25 Kweji 12 dyo difuku dyoba\u0304di balanga amba dyuba dibashilula kujoka. Bendeji ba bipwilo byoba\u0304di basaka kwalamuna bajentaila, ba\u0304yete ano masobo ne kukimba kwiamwekeja bu a \u201cbwine Kidishitu.\u201d *"}, {"text_idx": "#000030", "text": "10 Nsulo ya bujentaila ya Noele i miyukane tamba kala\u0304. Kimfwa, Noele ya\u0304kankajibwe mu Angeletele ne mu bibundi byadi bimuninwe na Amerika mu myaka ya tutwa 17 mwanda i fetyi keidipo mu Bisonekwa. Yense wa\u0304di\u2019tu ushala ku njibo mu difuku dya Noele kwingila mpika wa\u0304di upebwa mfuto. Ino yo\u0304, ne kwija mpika, bibidiji bya kala bya\u0304joka monka, ne bipya bikwabo nabyo bye\u0304bweja\u2019ko. Noele ya\u0304ikala monka fetyi mikatampe, kadi ne pano ikidi mikatampe mu matanda mavule. Ino Noele byoitambile ku muto\u0304telo wa bubela, boba bonso basaka kusangaja Leza kebasobanga\u2019yopo nansha ke masobo makwabo asulukile ku buto\u0304tyi bwa bujentaila. *"}, {"text_idx": "#000033", "text": "Le ukalamba lubombo lobaboile mu busala?"}, {"text_idx": "#000034", "text": "12. Leta kimfwa kilombola kyotufwaninwe kwepukila bibidiji ne masobo atambile kuntu kubi."}, {"text_idx": "#000038", "text": "14, 15. Ukalonga namani shi abakwimuna nansha kukupa kyabuntu mu difuku dya fetyi?"}, {"text_idx": "#000040", "text": "15 Bikekala namani shi muntu usaka kukupa kyabuntu? Ngikadilo yomudi\u2019mo yo ikayukanya kya kulonga. Padi yewa ukupa kyabuntu wanena\u2019mba: \u201cNgyukile amba kufetangapo ino fetyi. Inoko nasake\u2019tu kukupa kino kintu.\u201d Ukokeja padi kwitabija kyabuntu\u2019kya mu ino ngikadilo mwanda kakupele\u2019kyopo bu kyabuntu kya kufeta nakyo fetyi. Inoko, shi ukupa kyabuntu kayukilepo nkulupilo yobe, ubwanya kumusapwila amba ami nkifetangapo dino difuku. Kino kikakukwasha umushintulwile mwanda waka ubaitabija kyabuntu kyandi inoko abe mwine kubwanyapo kupa\u0304na kyabuntu mu dine difuku\u2019dya. Pakwabo kadi, i biyampe kupela kyabuntu shi kikupebwa na mulangwe mumwekelele wa kulombola amba kulametepo ku nkulupilo yobe ne amba ubwanya kujilula bijila mwanda\u2019tu wa kutambula byabuntu bikupebwa."}, {"text_idx": "#000043", "text": "17. Ukakwasha bobe bana namani baleke kwimona bu babulwe kintu kampanda pobamona bakwabo bafeta mafetyi?"}, {"text_idx": "#000044", "text": "17 Le ukalonga namani bobe bana baleke kwimona amba badi na kyobabudilwe pa kuleka kufeta mafetyi keakwatan\u0303ene na Bisonekwa? Bivule bimanine pa byobya byolon\u0303anga mafuku makwabo mu bula bwa mwaka. Bambutwile bamo batu\u0304langa\u2019ko kyaba kya kupa babo bana byabuntu. Kyabuntu kipite buya kyofwaninwe kupa bobe bana i kyobe kitatyi ne kwibata mutyima na buswe."}, {"text_idx": "#000050", "text": "^ mus. 9 Masobo a Saturne nao atuntwidile ku kutongwa kwa mafuku 25 Kweji 12. Ano masobo a\u0304di asobelwa leza wa madimi wa bene Loma mu mafuku 17-24 Kweji 12. Kufeta, kudya ne kutoma, ne kwipa byabuntu byo bintu bya\u0304di bilongwa ku masobo a Saturne."}, {"text_idx": "#000052", "text": "Kuto\u0304ta bankishi ne bankambo kekwitabijibwepo mu muto\u0304telo wa bine.\u2014Divilu 20:4, 5; Kupituluka 18:10-12.\nI bibi kwikuja mu mafetyi atambile ku bujentaila.\u2014Efisesa 5:10.\nBene Kidishitu ba bine bafwaninwe kushintulwila bakwabo nkulupilo yabo na bunwa.\u2014Kolose 4:6."}, {"text_idx": "#000053", "text": "Kuto\u0304ta bankishi ne bankambo kekwitabijibwepo mu muto\u0304telo wa bine.\u2014Divilu 20:4, 5; Kupituluka 18:10-12."}, {"text_idx": "#000054", "text": "I bibi kwikuja mu mafetyi atambile ku bujentaila.\u2014Efisesa 5:10."}]